Max Meden
Max Meden, 1882-1946, dansk billedhugger. Max Meden læste jura og gik samtidig på Kunstakademiet (til 1912), blev cand.jur. 1907 og ansat i Københavns Magistrat, hvor han var kontorchef 1936-44. 
Meden skildrede sin samtids mennesker i portræthoveder og figurer med et tidstypisk præg, fx Dame i motordragt (bronze, 1921). Han udførte også individuelle portrætskildringer af bl.a. kunstnere, skuespillere og af sig selv. Livets vilkår er en samtidsskildring i 65 relieffer (1937-42); 54 er støbt i bronze og opsat på Ålholm Skole i København. 
Max Meden fik Eckersbergs Medalje 1923.